
8                                           DR.31.10.2018                                                                                                                                            

 
4. Dato' Jalaluddin bin Alias [Jelebu] minta Menteri Pendidikan menyatakan apakah 
langkah kementerian bagi menyubur dan memperkasakan semula penggunaan tulisan jawi 
sebagai adat dan budaya masyarakat Melayu yang semakin diketepikan pada hari ini sekali 
gus boleh menjadi salah satu tarikan baru pelancong ke Malaysia. 

 

Timbalan Menteri Pendidikan [Puan Teo Nie Ching]: Terima kasih Tuan Yang di-
Pertua, terima kasih Yang Berhormat Jelebu. Tuan Yang di-Pertua, Kementerian Pendidikan 
Malaysia tidak pernah mengetepikan tulisan jawi yang telah menjadi warisan budaya 
masyarakat Melayu, malahan sentiasa menjalankan usaha memperkasakan penggunaan 
tulisan jawi di peringkat sekolah melalui kurikulum sedia ada.  

Tulisan jawi tidak diajar secara khusus sebagai satu mata pelajaran. Walaupun 
begitu, tulisan jawi adalah salah satu komponen yang diajar di dalam mata pelajaran 
Pendidikan Islam yang melibatkan kemahiran membaca dan menulis tulisan jawi.  
Kemahiran-kemahiran tersebut telah didedahkan pada peringkat sekolah rendah di dalam 
mata pelajaran Pendidikan Islam serta diperkukuhkan lagi di dalam mata pelajaran yang 
sama di peringkat sekolah menengah. 

Untuk makluman Ahli Yang Berhormat, KPM akan menjadikan jawi sebagai tulisan 
warisan untuk dipelajari di sekolah. Selain daripada itu, KPM juga sentiasa berusaha 
mempertingkatkan peranan tulisan jawi dalam kalangan masyarakat melalui pelbagai 
kegiatan kebahasaan yang dilaksanakan oleh Dewan Bahasa dan Pustaka (DBP) seperti 
berikut: 

(i) memugarkan semula peranan Munsyi Dewan Jawi; 

(ii) mengemaskinikan Pedoman Ejaan Jawi Edisi Baharu, yang 
mana Pedoman Ejaan Jawi ini akan diterbitkan pada awal 
tahun 2019; 

(iii) menyemak ejaan jawi lama; 

(iv) penyediaan ruangan penulisan menggunakan tulisan jawi 
dalam beberapa majalah terbitan DBP; 

(v) penghasilan pelbagai bahan ilmiah dalam tulisan jawi; 

(vi) kajian berteraskan tulisan jawi dalam manuskrip lama; 

(vii) mengadakan pemantauan perkhidmatan dan pemupukan 
tulisan jawi; 

(viii) pelaksanaan program dan klinik jawi; 

(ix) menyediakan kepada pihak luar khidmat penyemakan dan 
pengesahan ejaan tulisan jawi pada iklan dan papan tanda; 

(x) program pembinaan Munsyi Dewan yang terdiri daripada 
Munsyi Bahasa, Munsyi Sastera dan Munsyi Jawi sejak 
tahun 1995. 

Sekian jawapan saya, terima kasih Tuan Yang di-Pertua. 

Dato’ Jalaluddin bin Alias [Jelebu]: Tuan Yang di-Pertua, terima kasih di atas 
jawapan Timbalan Menteri yang sangat jelas. Saya mengucapkan terima kasih kerana pada 
dasarnya Yang Berhormat Timbalan Menteri bersetuju bahawa tulisan jawi ini adalah 
merupakan satu medium bukan sahaja untuk orang Melayu beragama Islam tetapi untuk 
semua kaum.  

■1040 

 Untuk makluman Dewan, bahawa tulisan jawi ini adalah merupakan warisan negara 
yang sejak dahulu, sejak ratusan tahun dahulu yang kita gunakan dalam warkah-warkah 
perjanjian perdagangan antara kolonial Barat dengan zaman-zaman kesultanan Melayu 
dahulu.  

Akan tetapi malangnya Tuan Yang di-Pertua, tulisan jawi ini semakin hari semakin 
pupus, tidak lagi mendapat tempat di kalangan generasi muda. Termasuk di kalangan 
generasi kita yang ramai-ramai dalam Dewan ini. Ini kerana salah satu kelemahannya ialah 



4. Dato' Jalaluddin bin Alias [Jelebu] minta Menteri Pendidikan menyatakan apakah langkah kementerian bagi menyubur dan memperkasakan semula penggunaan tulisan jawi sebagai adat dan budaya masyarakat Melayu yang semakin diketepikan pada hari ini sekali gus boleh menjadi salah satu tarikan baru pelancong ke Malaysia. Timbalan Menteri Pendidikan [Puan Teo Nie Ching]: Terima kasih Tuan Yang di- Pertua, terima kasih Yang Berhormat Jelebu. Tuan Yang di-Pertua, Kementerian Pendidikan Malaysia tidak pernah mengetepikan tulisan jawi yang telah menjadi warisan budaya masyarakat Melayu, malahan sentiasa menjalankan usaha memperkasakan penggunaan tulisan jawi di peringkat sekolah melalui kurikulum sedia ada. Tulisan jawi tidak diajar secara khusus sebagai satu mata pelajaran. Walaupun begitu, tulisan jawi adalah salah satu komponen yang diajar di dalam mata pelajaran Pendidikan Islam yang melibatkan kemahiran membaca dan menulis tulisan jawi. Kemahiran-kemahiran tersebut telah didedahkan pada peringkat sekolah rendah di dalam mata pelajaran Pendidikan Islam serta diperkukuhkan lagi di dalam mata pelajaran yang sama di peringkat sekolah menengah. Untuk makluman Ahli Yang Berhormat, KPM akan menjadikan jawi sebagai tulisan warisan untuk dipelajari di sekolah. Selain daripada itu, KPM juga sentiasa berusaha mempertingkatkan peranan tulisan jawi dalam kalangan masyarakat melalui pelbagai kegiatan kebahasaan yang dilaksanakan oleh Dewan Bahasa dan Pustaka (DBP) seperti berikut: (i) memugarkan semula peranan Munsyi Dewan Jawi; (ii) mengemaskinikan Pedoman Ejaan Jawi Edisi Baharu, yang mana Pedoman Ejaan Jawi ini akan diterbitkan pada awal tahun 2019; (iii) menyemak ejaan jawi lama; (iv) penyediaan ruangan penulisan menggunakan tulisan jawi dalam beberapa majalah terbitan DBP; (v) penghasilan pelbagai bahan ilmiah dalam tulisan jawi; (vi) kajian berteraskan tulisan jawi dalam manuskrip lama; (vii) mengadakan pemantauan perkhidmatan dan pemupukan tulisan jawi; (viii) pelaksanaan program dan klinik jawi; (ix) menyediakan kepada pihak luar khidmat penyemakan dan pengesahan ejaan tulisan jawi pada iklan dan papan tanda; (x) program pembinaan Munsyi Dewan yang terdiri daripada Munsyi Bahasa, Munsyi Sastera dan Munsyi Jawi sejak tahun 1995. Sekian jawapan saya, terima kasih Tuan Yang di-Pertua. Dato' Jalaluddin bin Alias [Jelebu]: Tuan Yang di-Pertua, terima kasih di atas jawapan Timbalan Menteri yang sangat jelas. Saya mengucapkan terima kasih kerana pada dasarnya Yang Berhormat Timbalan Menteri bersetuju bahawa tulisan jawi ini adalah merupakan satu medium bukan sahaja untuk orang Melayu beragama Islam tetapi untuk semua kaum. #1040 Untuk makluman Dewan, bahawa tulisan jawi ini adalah merupakan warisan negara yang sejak dahulu, sejak ratusan tahun dahulu yang kita gunakan dalam warkah-warkah perjanjian perdagangan antara kolonial Barat dengan zaman-zaman kesultanan Melayu dahulu. Akan tetapi malangnya Tuan Yang di-Pertua, tulisan jawi ini semakin hari semakin pupus, tidak lagi mendapat tempat di kalangan generasi muda. Termasuk di kalangan generasi kita yang ramai-ramai dalam Dewan ini. Ini kerana salah satu kelemahannya ialah.